คือผมกับแฟนมีเพศสัมพันธ์กัน ผมแตกใน แต่ผมใส่ถุงยาง ซึ่งพอกลับบ้านมาผมก็เอาถุงยางมาเช็ค เปิดน้ำใส่ ถุงยางก็ไม่ได้รั่วครับ ผมก็ริ่มสบายใจ หลังจากนั้นก็ถึงเวลาช่วงที่แฟนผมเมนส์ควรจะมา แต่เมนส์ไม่มาครับ ตอนนี้เมนส์ไม่มาสัปดาห์กว่าๆแล้วครับ ซึ่งผมว่ามันเริ่มผิดปกติ แล้วแฟนผมก็มีอาการแบบปวดท้องเหมือนเมนส์จะมา แต่เมนส์ไม่มา มีอาการเจ็บหน้าอก และมีครั้งนึงที่เลือดไหลออกจากช่องคลอดเล็กน้อย พอไปเสิร์ชในเน็ตก็เป็นอาการคนท้องทั้งนั้นเลย เลยอยากทรายครับว่าคนไม่ท้องมีโอกาสเป็นแบบนี้เหมือนกันมั้ยครับ เพราะตอนมีเพศสัมพันธ์ก็ป้องกันแล้ว
สวัสดีค่ะ หากได้ใส่ถุงยางอนามัยที่ไม่ขาด ไม่รั่วและใส่ตลอดการมีเพศสัมพันธ์เลย มีโอกาสตั้งครรภ์ได้น้อยกว่า 2% ค่ะ คือมีโอกาสตั้งครรภ์ได้อยู่บ้างแต่น้อยค่ะการที่ประจำเดือนไม่มาเกิน 35 วันจากครั้งก่อน จะถือว่ามาช้าผิดปกติ อาการอื่นๆดังกล่าวมา ไมว่าจะเป็นเจ็บหน้าอก ปวดท้องหน่วงๆ ไม่ได้จำเพาะเจาะจงต่อการตั้งครรภ์ แนะนำยืนยันการตั้งครรภ์ด้วยชุดตรวจการตั้งครรภ์ทางปัสสาวะที่ให้ผลบวกได้ที่ 10-14 วันหลังปฏิสนธิ หรือไปยืนยันที่รพ.อีกครั้ง